

## Szerb Köztársaság

## OKTATÁSI, TUDOMÁNYÜGYI ÉS TECHNOLÓGIAI FEJLESZTÉSI MINISZTÉRIUM

Szám: 601-03-00033/24/2021-15

Kelt: 2022. 02. 18.

Nemanjina, 22-26. szám

**A HELYI ÖNKORMÁNYZATOK TERÜLETÉN LÉVŐ ÁLTALÁNOS ÉS KÖZÉPISKOLÁK ISKOLAI IGAZGATÓSÁGA RÉSZÉRE**

TÁRGY: Tájékoztatás az iskolák munkáját érintő megelőző intézkedések követését és összehangolását irányító Csoport döntéséről, amely az egyes helyi önkormányzatok területén lévő iskolák meghatározott oktatási modelljére vonatkozik 2022. február 21-től.

Tisztelt Címzett!

A Szerb Köztársaság területén lévő iskolákban az oktató-nevelő munka színvonalas megszervezésének céljából a 2021/2022-es tanévben, különös tekintettel a tanulók és dolgozók egészségének védelmére, a fertőzések és fertőző betegségek terjedésének megelőzésére, valamint a tanulók oktatáshoz való jogának gyakorlására, az iskolák munkáját érintő megelőző intézkedések követését és összehangolását irányító Csoport, az iskolák által benyújtott adatok alapján, meghatározza az egyes helyi önkormányzatok területén lévő iskolák oktatási modelljét. Ebben a folyamatban részt vesz az önkormányzati, illetve városi válságtörzs, aki javaslatot tesz a megfelelő oktatási-nevelési munkamodell alkalmazására, az illetékes iskolai igazgatóság közreműködése által.

A járványügyi helyzetet napi rendszerességgel figyelemmel kísérik, és a mutatók és adatok alapján megfelelő döntéseket hoznak. Két alapvető elemet emelünk ki, amelyek elsőbbséget élveznek, ezek pedig az oktatáshoz való jog gyakorlásának, illetve az oktató-nevelő munka folytonosságának és minőségének biztosítása, valamint a tanulók és a tanügyi dolgozók egészségének megőrzése és annak biztosítása, hogy a korábbiakhoz hasonlóan, a fenti adatokból is jelezve, a színvonalas oktató-nevelő munka biztonságos környezetben valósulhasson meg.

Az iskolák munkáját érintő megelőző intézkedések követését és összehangolását irányító Csoport, a 2022. február 18-án megtartott ülésén, az általános és középiskolai oktatási-nevelési intézmények megszervezésére vonatkozó szakmai utasításokkal összhangban a 2021/2022-es tanévre vonatkozóan,

HATÁROZATOT

hozott

# 1. A Szerb Köztársaság területén lévő valamennyi általános és középiskola, hétfőtől, 2022. február 21-től az oktató-nevelő munkában az első modellt, azaz az oktató-nevelő munka közvetlen megvalósítását alkalmazza.

*MEGJEGYZÉS:* Ha az általános vagy középiskolában a fertőzött/elkülönítésben lévő pedagógusok távolmaradása miatt a meghatározott modellben nem lehetséges a közvetlen oktató-nevelő munka folyamatos megvalósítása, az iskola igazgatójának az illetékes közegészségügyi intézethez kell fordulnia a járványügyi helyzet felmérése céljából, valamint az illetékes iskola igazgatósághoz a távoktatás megvalósítása céljából, éspedig legfeljebb öt naptári nap terjedelmében. Ezen jóváhagyást az iskola igazgatója kérheti az iskola teljes munkájára vonatkozóan, csak egy váltásra, vagy külön szervezeti egységre (kihelyezett osztályra) vonatkozóan, amikor az órarend szerinti órák legalább 40%-nak megvalósítását nem lehet biztosítani.

1. **A fejlődési nehézségekkel küzdő és mozgássérült gyermekekkel foglalkozó iskolákban, valamint a zene- és balettiskolákban, továbbá a felnőttoktatást folytató iskolákban** az oktató-nevelő munka sajátossága miatt a Csapat előzetes döntése alapján, a Minisztérium utasításai szerint történik, tiszteletben tartva a tanulók és hallgatók igényeit és legjobb érdekeiket.

Az oktató-nevelő munka megszervezésére vonatkozó, előzőleg meghozott döntések továbbra is hatályban maradnak.

**3. Eljárás a tanulóknál jelentkező fertőzés esetén az iskolákban**

Azokban az esetekben, amikor a diákoknál fellép a SARS-CoV-2 vírussal való fertőzés esete, a szülő arról értesíti az iskolát.

Ha egy osztályban két vagy több fertőzött személy van, az iskolaigazgató az iskola munkáját az alábbi utasítások szerint szervezi meg:

3.1. Ha 16 vagy annál kisebb létszámú osztályról van szó, három fertőzött beteg diák esetén, abban az osztályban 5 naptári napon keresztül át kell térni a harmadik oktató-nevelő modellre.

3.2. Ha 17 vagy annál nagyobb létszámú osztályról van szó, két fertőzött megjelenésekor az osztályt két részre kell osztani és a tanítást a második (kombinált) modell szerint kell megszervezni. Az osztályon belül kialakított csoportokban pedig a továbbiakban a 16 vagy annál kisebb létszámú osztályokra vonatkozó eljárást kell alkalmazni, illetve három új fertőzött beteg diák esetén, abban a csoportban 5 naptári napra a harmadik modellre kell áttérni.

## 3.3. Ha a korábbiakban előirányozott mércék alkalmazása mellett továbbra is fennállnak azok a tényezők, amelyek a teljes váltásra vagy az egész iskolára vonatkozóan az oktatás harmadik modelljére való átállás mérlegelését indokolják, az igazgató haladéktalanul értesíti az illetékes iskolaigazgatóságot és a területileg illetékes közegészségügyi intézetet, amely felméri a helyzetet, megállapítja a járványügyi kockázatot és meghozza végleges döntését, amelyről az iskolát értesíti.

1. A felügyeleti adatok azt mutatják, hogy vannak olyan esetek, amikor a légúti fertőzés (köhögés) tüneteivel küzdő tanulók, még akkor is, ha a családban igazolt fertőzéses esetet észleltek, iskolába mennek és a személyi védelmi intézkedéseket nem alkalmazzák, megnövelve annak kockázatát, hogy megfertőzik azokat a személyeket, akikkel az iskolában és azon kívül kapcsolatba kerülnek. **Javasoljuk, hogy az iskolai igazgatóság és a tanárok szólítsák fel a szülőket arra, hogy ne küldjék iskolába a tünetekkel rendelkező gyermekeket az elkülönítés vagy karantén ideje alatt, ha a családban megerősített (pozitív) fertőzött személy van.**
2. Figyelemmel a jelenlegi járványügyi helyzetre, a SARS-CoV-2 omikron változatának jellemzőire, **kötelező a védőmaszk viselése minden foglalkoztatottnak, tanulónak és valamennyi személynek az iskola épületében való tartózkodás ideje alatt. A védőmaszk viselése az iskola udvarára való belépéstől az iskola udvarának elhagyásáig minden iskola foglalkoztatottja, tanulója és más személy számára kötelező. Meg kell erősíteni az általános és személyi higiéniai intézkedéseket (kézmosás és fertőtlenítés), különös tekintettel a rendszeres szellőztetésre és fertőtlenítésre minden olyan helyiségben, ahol a tanulók és az iskola foglalkoztatottjai tartózkodnak.**

Azon tanulók esetében, akik egészségügyi okok miatt nem viselhetnek maszkot (pl. hörgőasztma, vagy ahol más indokolt egészségügyi ok áll fenn), bármely gyermekorvos, aki ismeri a gyermek egészségi állapotát és betekintéssel rendelkezik az egészségügyi dokumentációba, erről nyilatkozhat. Ha valamelyik tanuló akadályozva van a maszk viselésében az iskolai tartózkodása alatt, ügyelni kell arra, hogy minden más tanuló és alkalmazott, aki az adott tanulóval közös helyiségben vagy más módon érintkezik, maszkot viseljen, így csökkentve a fertőzés kockázatát. Ebben a helyzetben különösen fontos, hogy az iskola minden egyéb előírt védőintézkedést biztosítson. Ez a kivétel a szülő kérésére és csak a mellékelt orvosi vélemény alapján alkalmazható.

6. A lefolytatott ellenőrzések során jelentős kockázatot észleltek a tanulók és a foglalkoztatottak iskolán kívüli tevékenysége során történő megfertőződését illetően, ezért **felhívjuk és elvárjuk az iskola tanulóitól és foglalkoztatottaitól, valamint a tanulók szüleitől a fertőzés elleni egyéni védekezési intézkedések következetes alkalmazását mind az iskolában, mind az iskolán kívül. Különösen fontos a bel- és kültéri tömeggyülekezés elkerülése, különösen akkor, ha az összejövetelek során nem alkalmazzák az előírt egyéni védelmi intézkedéseket.**

7. A Szerb Köztársaság területén lévő valamennyi általános és középiskola köteles maradéktalanul biztosítani **a kockázatcsökkentési stratégia öt kulcsfontosságú intézkedésének végrehajtását.**

8. A Szerb Köztársaság területén 2022. február 21-től alkalmazandó oktató-nevelő munka modelljéről az Oktatási, Tudományügyi és Technológiai Fejlesztési Minisztérium jóváhagyása alapján született döntés.

1. Az iskolák munkáját érintő megelőző intézkedések követését és összehangolását irányító Csoport, a soron következő ülését 2022. február 24-én tartja meg, amikor is megvitatják a jelenlegi járványügyi helyzetet a SARS-CoV-2 járvány terjedése elleni küzdelemhez szükséges intézkedések meghozatala érdekében.

## Tisztelettel,

Branko Ružić, s.k

A KORMÁNY ELSŐ ALELNÖKE ÉS MINISZTER